ಯುವತಿಯ ಕತ್ತು ಸೀಳಿದ ಗಾಳಿಪಟ ದಾರ..! ಚೀನಾದ ಮಾಂಜಾ ದಾರ ಜೀವಕಾರಕ ಎಂಬುದಕ್ಕೆ ಈಗ ಮತ್ತೊಂದು ಸಾವೇ ಸಾಕ್ಷಿ. ದೇಶದಲ್ಲಿ ಬಹುತೇಕ ಈ ಮಾಂಜಾ ದಾರ ನಿಷೇಧಿಸಲಾಗಿದೆ. ಆದರೆ ಕೆಲವೆಡೆ ಇದರ ಬಳಕೆ ನಿಂತಿಲ್ಲ .ಈಗ ಗಾಳಿಪಟ ಹಾರಿಸಲು ಬಳಸಿದ ಮಾಂಜಾ ದಾರದಿಂದ ಯುವತಿಯೊಬ್ಬಳು ಮೃತಪಟ್ಟಿದ್ದಾಳೆ. ಮಧ್ಯಪ್ರದೇಶ ಉಜ್ಜಯಿನಿಯಲ್ಲಿ ನಡೆದ ಘಟನೆ ಇದು. ಝಿರೋ ಪಾಯಿಂಟ್ ಸೇತುವೆ ಬಳಿ ಸ್ಕೂಟಿಯಲ್ಲಿ ಹೋಗುತ್ತಿದ್ದ ಯುವತಿಯ ಕುತ್ತಿಗೆಗೆ ಈ ಮಾಂಜಾ ದಾರ ಸಿಲುಕಿದೆ . ತುಂಡಾಗದೆ ಇರುವ ಈ ದಾರ ಯುವತಿಯ ಕತ್ತು ಸೀಳಿದೆ .ತೀವ್ರ ರಕ್ತಸ್ರಾವದಿಂದ ಯುವತಿ ಸ್ಥಳದಲ್ಲೇ ಸಾವನ್ನಪ್ಪಿದ್ದಾಳೆ. ಗಾಜಿನ ಪುಡಿ ಪುಡಿ ಮಿಶ್ರಣ ಕೂಡ ಈ ದಾರ ತಯಾರಿಕೆಯಲ್ಲಿ ಬಳಕೆ ಮಾಡಲಾಗುತ್ತಿದೆ. ಇದು ಜೀವಕ್ಕೆ ಮಾರಕ ಎನ್ನಬಹುದು ಹೀಗಾಗಿ ಭಾರತದಲ್ಲಿ ಈ ಮಾಂಜಾ ದಾರ ತಯಾರಿಕೆ ಕಾನೂನು ಬಾಹಿರವಾಗಿದೆ. ಇನ್ನು ಈ ವಿಚಾರ ಸಿಎಂ ಶಿವರಾಜ್ ಸಿಂಗ್ ಚೌಹಾಣ್ ಗಮನಕ್ಕೆ ಬಂದಿದ್ದು, ಕಾನೂನು ಬಾಹಿರವಾಗಿ ಮಾಂಜಾ ದಾರವನ್ನ ತಯಾರಿಸುವವರ ವಿರುದ್ಧ ಕಠಿಣ ಕ್ರಮ ಕೈಗೊಳ್ಳುವಂತೆ ಸೂಚನೆ ನೀಡಿದ್ದಾರೆ.ಈ ಸಂಬಂಧ ಜಬ್ಬಾರ್ ,ರಿತೀಕ್ ವಿಜಯ್ ಎಂಬ ಮಾರಾಟಗಾರರ ವಿರುದ್ಧ ದೂರು ದಾಖಲಾಗಿದೆ. The post ಯುವತಿಯ ಕತ್ತು ಸೀಳಿದ ಗಾಳಿಪಟ ದಾರ..! appeared first on Tv5 Kannada.